Baltasar Floret

Baltasar Floret (o Bautesar Floret) (en francés Balthazar Floret; Agde, 1791 – 25 de novembre de 1871) foguèt un escrivan e lingüista occitan del país d'Agde. Son aportacion mai importanta a l'occitanisme de son temps es estada La borrida agatenca qu'a mai de sas faulas e sos escriches definiguèt e apliquèt un ensag de normativizacion grafica novèl per son epòca. 

 Biografia 
Baltasar Floret, qu'èra negociant, participèt activament al Felibritge e èra membre de la Societat Arqueologica de Besièrs. Personalitat erudita, revirèt en occitan d'escriches en latin (d'òdas d'Oraci per exemple) e tanben de lengas romanicas coma l'espanhòl (fablas de Félix María Samaniego) o mai lo francés (reviradas de La Fontaine) que apareguèron dins la sola òbra que publiquèt en 1866 La borrida agatenca. 

Elena Gràcia, amb lo Cercle occitan dagtenc, nos portèt una novèla edicion del libre en grafia classica l'an 1994.

 Òbras 
La borrida agatenca (1866)

 Ligams extèrns 
pagina del sit Montpelhièr l'occitana dedicada a Baltasar Floret

Categoria:Lingüista occitan
Categoria:Escrivan occitan del sègle XIX
Categoria:Escrivan del país d'Agde
Categoria:Naissença en 1791
Categoria:Decès en 1871